钦定古今图书集成/明伦汇编/闺媛典/第048卷 > 陈淑真〈夏氏附〉
## 钦定古今图书集成/明伦汇编/闺媛典/第048卷 > 陈淑真〈夏氏附〉

按《元史列女传》：“陈淑真，富州陈壁之女。壁故儒者，避
乱移家龙兴。淑真七岁能诵诗鼓琴。至正十八年，陈
友谅寇龙兴，淑真见邻妪仓皇来告，乃取琴坐牖下
弹之。曲终，泫然流涕曰：‘吾绝弦于斯乎’？父母怪问之，
淑真曰：‘城陷必遇辱，不如早死’。明日，贼至其居临东
湖，遂溺焉，水浅不死。贼抽矢胁之上崖，淑真不从，贼”
射杀之。时同郡李颐宗妻夏氏，名婉常，亦儒家女。与
女匿居后圃中，贼至，挟其女共投井死。